CELEX: 62008CN0559
Language: et
Date: 2009-02-09 00:00:00
Title: Kohtuasi C-559/08 P: Deepak Rajani (Dear!Net Online) 9. veebruaril 2009 esitatud apellatsioonkaebus Euroopa Ühenduste Esimese Astme Kohtu (kaheksas koda) 26. novembri 2008 . aasta otsuse peale kohtuasjas T-100/06: Deepak Rajani (Dear!Net Online) versus Siseturu Ühtlustamise Amet (kaubamärgid ja tööstusdisainilahendused)

4.4.2009   
            
            
               ET
            
            
               Euroopa Liidu Teataja
            
            
               C 82/10
            
         Deepak Rajani (Dear!Net Online) 9. veebruaril 2009 esitatud apellatsioonkaebus Euroopa Ühenduste Esimese Astme Kohtu (kaheksas koda) 26. novembri 2008. aasta otsuse peale kohtuasjas T-100/06: Deepak Rajani (Dear!Net Online) versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-559/08 P)
   (2009/C 82/19)
   Kohtumenetluse keel: inglise
   Pooled
   
      Apellant: Deepak Rajani (Dear!Net Online) (esindaja: Rechtsanwalt A. Kockläuner)
   
      Teised menetluspooled: Siseturu Ühtlustamise Amet (kaubamärgid ja tööstusdisainilahendused), Artoz-Papier AG
   Apellandi nõuded
   
               —
            
            
               Tühistada tervikuna Esimese Astme Kohtu 26. novembri 2006. aasta otsus kohtuasjas T-100/06.
            
         
               —
            
            
               Mõista ühtlustamisametilt välja Euroopa Kohtu menetluse kulud.
            
         Väited ja peamised argumendid
   Apellant leiab, et vaidlustatud kohtuotsus tuleb tühistada järgmistel põhjustel:
   
               —
            
            
               Esimese Astme Kohus tõlgendas valesti ühenduse kaubamärgi määruse artikli 43 lõikeid 2 ja 3 koosmõjus Madridi kokkuleppe artikli 4 lõikega 1, kui ta jättis esimese nõude rahuldamata;
            
         
               —
            
            
               Esimese Astme Kohus rikkus Euroopa Liidu lepingu (konsolideeritud versioon) artiklit 6 ning Euroopa inimõiguste ja põhivabaduste kaitse konventsiooni (EIÕK) artiklit 6 koosmõjus selle artikliga 14, kui ta jättis esimese nõude rahuldamata;
            
         
               —
            
            
               Esimese Astme Kohus rikkus direktiivi 89/104 (EÜ) (1) artiklit 10 koosmõjus direktiivi 89/104 (EÜ) artikliga 1, kui ta jättis esimese nõude rahuldamata;
            
         
               —
            
            
               Esimese Astme Kohus rikkus ühenduse kaubamärgi määruse artiklit 79, kui ta jättis teise nõude rahuldamata, kuna ta ei võtnud arvesse seda, et vastulause esitaja tegutses halvas usus;
            
         
               —
            
            
               Esimese Astme Kohus rikkus ühenduse kaubamärgi määruse artikli 8 lõike 1 punkti b, kui ta leidis, et kõne all olevad kaubamärgid on nii sarnased, et neid võib segi ajada, ja jättis seega teise nõude rahuldamata;
            
         
               —
            
            
               Esimese Astme Kohus rikkus Esimese Astme Kohtu kodukorra artikli 135 lõiget 4, kui ta jättis teise nõude rahuldamata, kuna ta ei võtnud arvesse temale esitatud hagi lisaks olevaid toetavaid tõendeid;
            
         
               —
            
            
               Esimese Astme Kohus rikkus Euroopa Liidu lepingu (konsolideeritud versioon) artikleid 49 ja 50 koosmõjus artikliga 220, kui ta jättis teise nõude rahuldamata;
            
         
               —
            
            
               Esimese Astme Kohus ei võtnud arvesse, et ühtlustamisamet kuritarvitas oma pädevust, kui ta jättis teise nõude rahuldamata.
            
         
      (1)  Nõukogu 21. detsembri 1988. aasta esimene direktiiv 89/104/EMÜ kaubamärke käsitlevate liikmesriikide õigusaktide ühtlustamise kohta EÜT L 40, lk 1; ELT eriväljaanne 17/01, lk 92.